Pasukan Asuma

Dalam Naruto,  turut juga dikenali dengan nama , merupakan pasukan generasi kedua Trio Ino-Shika-Chō (bapa mereka merupakan generasi pertama). Pasukan ini terdiri daripada Chōji Akimichi, Shikamaru Nara dan Ino Yamanaka.

Latarbelakang

Pasukan 10 terkenal dengan kemahiran mereka menghalang gerakkan pihak musuh. Mereka diketuai oleh Asuma sehinggalah kematiannya dalam Bahagian II. Kakashi Hatake kemudiannya diarahkan menjadi ketua sementara kepada Pasukan 10 dalam usaha mereka membalas dendam di atas kematian Asuma ditangan anggota Akatsuki. Pasukan 10 masih dianggap aktif walaupun mereka tidak memiliki ketua tetap yang baru.

Ketiga-tiga anggota Pasukan 10 merupakan sahabat baik dari mereka kecil lagi dan mampu bekerjasama dengan sangat baik sekali, walaupun kadangkala mereka turut bertengkar. Menurut Sakura Haruno, Pasukan 7 juga mempunyai kerjasama yang sangat baik dengan Pasukan 10.   

Bersama-sama dengan ahli lain Pasukan Bersebelas, Pasukan 10 telah mengambil keputusan untuk membunuh Sasuke Uchiha setelah dia membantu Akatsuki untuk menyerang Kumogakure, dengan tujuan untuk mengelakkan Sasuke daripada terus terjerus ke dalam kesesatan dan menjadi ninja buruan. Bagaimanapun, Naruto Uzumaki telah menenangkan mereka dan memberitahu bahawa masalah Sasuke akan ditanggung oleh dirinya sendiri.

Misi diketahui
Memburu Akatsuki

 Tahap: Tidak diketahui
 Ahli Sementara: Kakashi Hatake (ketua Jonin)
 Status: Berjaya 

Apabila Asuma meninggal dunia ketika menentang Akatsuki, ketiga-tiga ahli Pasukan 10 telah bersumpah untuk membalas dendam dan kekal bersama di bawah nama "Pasukan 10", walaupun tidak memiliki ketua Jōnin. Bagaimanapun, ia ditentang oleh Tsunade dan kemudian Hatake Kakashi menawarkan diri untuk mengetuai mereka. Dendam Pasukan 10 dianggap terbalas apabila mereka berjaya menewaskan Hidan dan Kakuzu.

Trivia
 Semua ahli Pasukan Asuma (kecuali Asuma) memiliki subang yang sama diberikan oleh Asuma . 
 Nama "Ino-Shika-Chō" adalah merujuk kepada kombinasi kad di dalam kad permainan Hanafuda, Koi-Koi; Inoshikachō merupakan Khinzir (Ino), Rusa (Shika), dan Rama-rama (Chō).

Rujukan

Watak-watak Naruto